Nóttin var fremur róleg hjá björgunarsveitum landsins miðað við undanfarna daga og nætur að sögn Davíðs Más Bjarnasonar , upplýsingafulltrúa Slysavarnafélagsins Landsbjargar . Björgunarsveitarfólk var kallað út á Skagaströnd vegna foktjóns í sumarbústöðum og eins til að aðstoða fólk í vanda á vegum úti . Björgunarsveitin Kyndill á Kirkjubæjarklaustri stóð vaktina við vegalokun í gær og fram á kvöld . Um kvöldmatarleytið voru ræstir út fleiri menn vegna ferðmanna í vandræðum við Núpa en þeir komu að austan . Ferðalöngunum var komið á hótel en bílarnir skildir eftir þar sem þeir höfðu frosið fastir við veginn vegna hita frá vélarrúmi . Á þessum tíma mældust 50 metrar á sekúndu í hviðum við Lómagnúp . Þetta kemur fram í Facebook-færslu björgunarsveitarinnar . Gul og appelsínugul viðvörun verður í gildi um allt land í dag , þriðjudaginn 14. janúar . Eins og staðan er núna ekur Strætó aðeins á Suðurnesjum og milli Reykjavíkur og Selfoss . Allur annar akstur á landsbyggðinni fellur niður vegna veðurs og ófærðar . Stjórnstöð Strætó fylgist náið með stöðunni og tilkynnir um frávik sem kunna að verða á akstri . Gul - og appeslínugul viðvörun verður í gildi um allt land í dag , þriðjudaginn 14. janúar . Eins og staðan er núna , þá er aðeins ekið á Suðurnesjum og milli Reykjavíkur og Selfoss . Allur annar akstur á landsbyggðinni fellur niður vegna veðurs og ófærðar . #færðin